The Boys Are Back in Town

«The Boys Are Back in Town» er ein song av det irske hardrockbandet Thin Lizzy. Songen vart opphavleg gitt ut i 1976 som den første singelen frå albumet Jailbreak. Han blir av Rolling Stone rekna for å vera den beste songen til bandet, og dei plasserte han 272. plassen på 2021-utgåva av lista si over dei 500 beste songane gjennom tidene.

Informasjon om singelutgivinga
Den opphavlege britiske singelutgivinga frå 1976 hadde albumsporet «Emerald» som B-side, men i nokre territorium vart «Jailbreak» vald. Singelen vart remiksa og gitt ut på nytt i fleire format i mars 1991 etter suksessen med singelen «Dedication», og nådde 63. plassen i Storbritannia. Ein 12" EP inneheldt ekstraspora «Johnny the Fox Meets Jimmy the Weed», «Black Boys on the Corner» og eit konsertopptak av «Me and the Boys».

Kort tid etter den britiske singelutgivinga av «The Boys Are Back In Town» valde BBC Radio 1-DJ-en Tony Blackburn denne singelen som sin «Record of the Week», og han vart spelt dagleg under morgonshowet hans.

Det er mange teoriar om inspirasjonen bak «The Boys Are Back in Town», sjølv om ingen har vorte verifiserte.Bailie, Stuart - Jailbreak album sleeve notes Ein teori er at det handlar om Quality Street Gang.

 Mottaking 
«Det var 1976 og me turnerte i Amerika», minnest Scott Gorham. «Jailbreak selde ikkje, og me selde ingen billettar». Bandet vart overraska over å høyra frå manageren sin at «The Boys Are Back in Town» var i ferd med å bli ein hit, spesielt sidan songen ikkje var blant dei ti songane bandet opphavleg hadde valt til albumet. Gorham tilskreiv den uventa suksessen til songen til to DJ-ar i Louisville i Kentucky som «spelte han ustanseleg heilt til andre stasjonar i nærområdet plukka han opp ... Hadde ikkje den songen sett i gang salet av albumet, så hadde bandet vore over.»Barton, Geoff, Dome, Malcolm, Kendall, Jo, Ling, Dave: «The night I set Phil Lynott's todger on fire and other stories»; Classic Rock #219, 2016. februar p. 55

I 2004 vart songen plassert på 499. plassen på lista til Rolling Stone over dei 500 beste songane gjennom tidene, men vart ikkje inkludert i 2010-oppdateringa. Han kom likevel inn på lista igjen i 2021-oppdateringa på ei endå høgare plassering enn før, som nummer 272. Rolling Stone roste vokalist og bassist Phil Lynott si «gæliske sjel» og sa at «tvillinggitarane til Scott Gorham og Brian Robertson» var «avgjerande for suksessen til songen». Songen blir spelt på dei fleste irske rugbykampar, og har dukka opp i ei rekkje reklamefilmar, seinast i ein reklame i 2019 for Applebee's, TV-seriar og spelefilmar. I mars 2005 plasserte magasinet Q «The Boys Are Back in Town» som nr. 38 på lista si over dei 100 beste gitarlåtane. Songen vann i 1976 ein NME-pris for beste singel.

Songen er blitt brukt i ulike trailerar for Disney Pixar-filmane Toy Story og Toy Story 2, og Rick and Morty sin 4. sesong, og høyrest òg i actionfilmen Navy SEALs frå 1990, i komediefilmen Detroit Rock City, og i videospela Saint's Row IV og MLB The Show 23.

Under den republikanske nasjonalforsamlinga i 2012 vart songen brukt til å introdusera dåverande visepresidentkandidat Paul Ryan på scena. Denne uautoriserte bruken av songen skapte kontrovers. Både mor til Lynott, Philomena Lynott, og Thin Lizzy-gitaristen Gorham kritiserte bruken, og indikerte at Lynott ikkje ville ha ønska at musikken hans skulle brukast til noko politisk føremål, inkludert å støtta politikarar, og dessutan truleg ville ha protestert mot politikken til Ryan og medkandidaten hans Mitt Romney.

Salslister

Vekeslister
 Liste (1976–1977) PlasseringAustralia (Kent Music Report)55Canada RPM 1008Irland 1UK Singles Chart8US Billboard Hot 100Joel Whitburn's Top Pop Singles 1955–1990 – 12US Cash Box Top 100 10
Liste (1991)PlasseringIreland16UK63

Årslister
 Liste (1976) Rank Canada93 US Billboard Hot 10097 US Cash Box91

Salstrofé

Andre versjonar

Happy Mondays-versjonen
Ein coverversjon av «The Boys Are Back in Town» vart den siste topp 40-singelen for Manchester-bandet Happy Mondays (med vokalist Shaun Ryder og dansar Bez), då han nådde ein 24. plass på UK Singles Chart i mai 1999. Ifølgje bandet meinte dei sjølv at versjonen deira ikkje var ein rein cover, men ei plate «inspirert av Phil Lynott-låten, men som ikkje høyrest ut som originalen».

Kjelder

Denne artikkelen bygger på «The Boys Are Back in Town» frå ,  den 23. april 2023. 
 oppgav desse kjeldene:  

Bakgrunnsstoff


Kategori:Singlar frå 1976
Kategori:Songar frå 1976
Kategori:Singlar frå 1991
Kategori:Thin Lizzy-songar
Kategori:Songar skrivne av Phil Lynott
Kategori:Bluesrocksongar
Kategori:Nummer-ein-singlar i Irland
Kategori:Mercury Records-singlar
Kategori:Vertigo Records-singlar
Kategori:Happy Mondays-songar
 272